cyanic-selkie/wikianc huggingface dataset:
Norveški jezik
Klasifikacija jezika
Ovi skandinavski jezici se klasificiraju u dvije grupe: zapadno nordijsku (ili zapadno skandinavsku) grupu i istočno nordijsku (ili istočno skandinavsku) grupu. Klasifikacija se bazira na fonološkim promjenama iz sjeverno germanskog jezika. Naprimjer riječ most se u istočno nordijskim jezicima zove bro dok se ista riječ zove bru u zapadno nordijskim jezicima. islandski, farski i norveški jezik pripadaju zapadno nordijskoj grupi dok švedski i danski pripadaju istočno nordijskoj grupi. Ova klasifikacija nije relevantna za norveški jezik kao cjelinu zbog toga što granica između ove dvije fonetske grupe djeli norveški na dva djela. Dijalekti norveškog koji se govore na jugo-istoku Norveške pripadaju istočno nordijskoj grupi dok ostatak norveških dijalekata pripada zapadno nordijskoj grupi.
Fonetika i izgovor
U norveškom jeziku postoje velike varijacije u izgovoru između različitih dijalekata. U norveškom kao i u drugim skandinavskim jezicima postoji relativno veliki broj vokala. Za razliku od mnogih drugih evropskih jezika u norveškom jeziku ton sa kojima se riječi izgovoraju može predstavljati razliku između dva značenja iste riječi. Drugi jezici u Evropi u kojima također postoje tonalne razlike su bosanski, švedski, slovenski i estonski.
Varijante pisanog norveškog
Norveški jezik postoji u dvije službene pisane varijante: književni norveški (norveški: bokmål) i novo norveški (norveški: nynorsk). Za konzervativnu varijantu književno norveškog se koristi ime državni norveški (norveški: riksmål). Također postoji konzervativna vrsta novo norveškog pod imenom visoko norveški (norveški: høgnorsk).
Većina norveškog stanovništva (85% - 90%) koristi književno norveški. Broj korisnika novo norveškog je dostigao vrhunac za vrijeme Drugog svjetskog rata kada je prema procjenama jedna trećina stanovništva koristila tu varijantu pisanog norveškog jezika. Od završetka drugog svjetskog rata ovaj broj je opao na sadašnjih 10% - 15%.
Književni norveški i državno norveški
Književno norveški jezik je baziran na danskoj književnoj tradiciji. Razlog ovom je danska dominacija u Norveškoj i status danskog jezika kao zvaničnog jezika u Norveškoj od srednjeg vijeka. Kao posljedica ovog, razlike danas između pisanog danskog i književnog norveškog su minimalne. Ove razlike su uvedene sredinom 18. vijeka kada je Knud Knudsen (1812 - 1859) započeo reformaciju norveškog jezika.
U ovo vrijeme jezik je bio poznat pod imenom državno norveški. 1928. jezik je zvanično preimenovan u književno norveški. Između 1917. i 1965. u Norveškoj je zvanični program države bio ujedinjenje dvije pisane varijante norveškog u jednu. Ova ujedinjena varijanta je poznata kao zajedničko norveški. Pod uticajem ove politike u književno norveški su uvedena neka pravopisna pravila iz novo norveškog. Danas ime državno norveški se koristi za pravopis prije reformi iz početka prošlog vijeka dok se ime književno norveški koristi za varijantu jezika u kojoj su reforme uvedene.
Novo norveški i visoko norveški
Novo norveški je druga službena pisana varijanta norveškog jezika. Nastao je većinom radom Ivar Aasena između 1842. i 1873. godine. Cilj jezika je bio da bude protivteža "danskom" norveškom koji se govorio od strane gradskog stanovništva i bogatijih slojeva norveškog društva.
Za vrijeme norveške politike stvaranja zajedničko norveškog u novo norveški su uvedena neka od pravila iz književno norveškog. Novo norveški u kojem ove reforme nisu uvedene naziva se visoko norveški (høgnorsk).
Zajedničko norveški
Zajedničko norveški je varijanta norveškog jezika koja je trebala da nastane spajanjem književno norveškog i novo norveškog. Plan norveške države za stvaranje ove varijante pisanog jezika je danas službeno odbačen.
Dijalekti
Norveški jezik je prepoznatljiv po relativno velikim razlikama između različitih dijalekata i velikom broju istih. Razlike između dijalekata se obično pripisuju velikim geografskim razdaljinama između stanovništva i planinskom miljeu koji je ranije ograničavao kontakt između ljudi. Specijalno za norveški jezik je da su dijalekti u današnjici dobili jak položaj kako u zvaničnim tako i u nezvaničnim situacijama. Standarizirani dijalekt postoji ali nije dovoljno raširen i vezan je za književno norveški. Ovaj standarizirani dijalekt se govori samo u provinciji Østlandet.
Energija biomase
Biomasa nastaje kao prirodni proces fotosinteze, a čine je drvo, trava, biljni i životinjski otpad, tehnološki otpad u industriji ulja, itd. Koristi se kao gorivi materijal (jedinjenja ugljika: alkoholi, bioplin i lignini). Istorijski gledano do 19. vijeka i pronalaska fosilnih goriva (ugalj, nafta, plin) ovo je bilo primarno gorivo. Energija koja se dobija iz biomase koristi se kao toplotna ili toplotno-mehanička. Postoji mnogo razloga za veću upotrebu biomase kao pogonskog goriva, neki od njih su: neovisnodt o uvozu skupe nafte, izuzetno niska emisija štetnih plinova, nacionalna energetska nezavisnost, velike zalihe, očuvanje rezervi fosilnih goriva... Hemijska struktura bimase je 75% ugljikohidrati, 25% lignini i 5% ekstraktiva.
Tehnologija korištenja biomase
Postoji više načina za pretvorbu biomase u električnu i toplotnu energiju pa i uređaji specijalizovani za ovu namjenu. Bioplin se dobija biorazgradnjom (truhljenjem) organskih materija u zatvorenim septičkim komorama te se isti može direktno koristiti za pogon SUS i toplotnih motora. Specijalni agregati za proizvodnju električne i toplotne energije su: Stirlingova mašina (slika desno) koja radi na principu ekspanzije toplog zraka. Ima dva cilindra, koljenasto vratilo te sistem za grijanje zraka i radijator u kojem se vrši hlađenje zraka. Snaga se kreće od 10 ÷ 45 kW, može koristiti bilo koju vrstu goriva. Dobra je za izolovane prostore (farme, planinski domovi..) ako se koristi samo za proizvodnju električne energije stepen iskorištenja je 21÷28% a kao CHP 63÷86%. Osim ove mašine koriste se i mnoge druge kao što su: ORC (Rankinova mašina), mašina sa inverzijom plina, Turbine sa ciklusom vrućeg zraka, klasične parne klipne mašine.
Zanimljivosti vezane za biomasu i usporedba sa konvencionalnim izvorima energije
Pod energijom biomase razumijemo energiju koja se u pravilu oslobađa oksidacijom (paljenjem) raznih organskih materijala. Najuobičajeniji i najtradicionalniji način korištenja ove energije je - klasična vatra. Smatra se da je otkriće vatre, zapravo njeno kontrolisano korištenje, pokrenulo razvoj i "napredak" ljudske vrste, odnosno civilizacije. Izgleda da je civilizacija sada zatvorila puni krug - nakon što je moderno društvo gotovo zaboravilo drvo i slične materijale kao gorivo, a uljuljano u blagodati moderne, pomodne i jeftine nafte, sada se pojavljuju razne direktive koje traže da se toliko i toliko fosilnih goriva zamijeni gorivima iz obnovljivih organskih izvora.
Pojavni oblici
Iako se još može koristiti i klasično ogrijevno drvo, kad se govori o ovim izvorima energije uglavnom se misli na:
Energija biomase nije primarni izvor energije
Ovdje se zapravo radi samo o raznim oblicima pohranjivanja energije sunca, dakle svojevrstan akumulator. Na početku je uvijek biljka. Procesom fotosinteze od vode iz tla i ugljičnog dioksida iz zraka a koristeći energiju sunca biljka stvara ugljikohidrate i gradi svoje tijelo - raste. Usput se, kao nusproizvod, otpad, oslobađa kisik. Kod gorenja događa se suprotno: drvo se oksidira kisikom iz zraka i rastvara na vodu, ugljični dioksid i energiju. Zapravo, oslobađa se ona ista energija sunca koja je utrošena na rast biljke. Za razliku od fosilnih izvora energije, odlična je stvar što se ne treba čekati milion godina da nastane ugljen ili nafta - organski materijal koji naraste tokom vegetacijske sezone, istog časa može se pretvoriti nazad u energiju, i tako svake godine iznova. Gorenjem biomase oslobađa se u atmosferu ugljični dioksid - ali samo toliko koliko ga je tokom rasta ugrađeno u organski materijal, ni grama više!
Količina raspoložive energije
Teško je ocjeniti cjelokupan rast biomase, ali pouzdano se zna da samo u hrvatskim šumama svake godine izraste 7,5 miliona m3 novog drva. Uz prosječnu gustoću drva od 600 kg/m3 i uz pretpostavljenu toplinsku vrijednost od 3,5 kWh/kg to znači da se svake godine u šumama akumulira novih 16 GWh energije (ŠL199401150). Ugrubo računato, to je energetski potencijal ekvivalentan 2 miliona tona nafte. Za poređenje, cjelokupna hrvatska "proizvodnja" nafte je manja od milion tona.
Za proizvodnju 1 tone biodizela treba zasijati 1 ha uljanom repicom. Neobrađene poljoprivredne površine mjere se stotinama hiljada hektara!
Buzău (okrug)
Buzău je jedan od 41 okruga Rumunije. Nalazi se u unutar historijske regije Muntenije. Prostire se na površini od 6.103 km2 i prosječne je veličine. Prema podacima od 31. 10. 2011. godine u njemu je živjelo 432.054 stanovnika. Sa prosječnom gustinom od 71 stanovnika po km2 rjeđe je naseljen u odnosu na nacionalni prosjek.
Glavni i najveći grad je Buzău.
Geografija
Na sjeveru Okruga prostiru se južni obronci Istočnih Karpata, planine Vrancea i Buzău s nadmorskim visinama iznad 1.700 m. Nadmorska visina reljefa opada prema jugu i istoku, pri čemu planinski predjeli prelaze u potkarpatska brda i na kraju u ravnicu Bărăgan nadmorske visine od oko 80 m.
Glavna rijeka koja protiče okrugom je rijeka Buzău koja do svog ušća u rijeku Siret sakuplja mnoge manje planinske rijeke.
Graniči sa sljedećim okruzima: Brăila na istoku, Prahova i Brașov na zapadu, Covasna i Vrancea na sjeveru i Ialomița na jugu.
Demografija
Prema popisu stanovništva Rumunije zaključno sa 31. 10. 2011. u Okrugu je živjelo 432.054 stanovnika što je prosječna gustina od 71 stanovnika po km2.
Etnički sastav stanovništva bio je sljedeći:
Turizam
Glavne turističke atrakcije okruga su:
Ostrava
Ostrava (pojski Ostrawa, njemački Ostrau) je grad smješten na moravsko-šleskoj granici, na sjeveroistoku Češke republike, u blizini granice s Poljskom. U Ostravi se nalaze ušća Lučine, Odre, Opave i Ostravice. Zahvaljujući svom geografskom položaju, Ostrava spada u toplija klimatska područja u Češkoj Republici sa prosječnom nadmorskom visinom od 210 metara, te to područje obiluje faunom i florom tipičnom za Centralnu Evropu.
Prema podacima sa početka 2012. godine, u Ostravi je živjelo 295.653 stanovnika, što je čini trećim najmnogoljudnijim gradom u državi, poslije Praga i Brna.
Administrativni je centar Moravskošleskog kraja.
Historija
Današnja Ostrava je bila naseljena i u prahistoriji. U 8. vijeku je naseljavaju Slaveni. Godine 1229 naselje (Slezská) Ostrawa se spominje u spisima pape Grgura IX. Godine 1556. centar grada je potpuno uništen požarom. U drugoj polovini 19. vijeka došlo je do razvoja industrije, te je u to vrijeme smatrana za veći industrijski centar u Habsburškoj monarhiji.
Saobraćaj
Tramvajski saobraćaj, u gradu je uveden 1894. godine, u početku su saobraćali parni tramvaji, a godine 1901. proširena tramvajska mreža bila je i elektrificirana. Danas pored tramvaja, mrežu gradskog saobraćaja čine još i trolejbusi, uvedeni 1952. godine.
Okoliš
Ostrava, grad sa razvijenom teškom indusrijom ima značajno onečišćenu životnu okolinu, pogotovo vazduh. U onečišćenju sa kancerogenim benzopirenom, prema mjerenjima Češkog hidrometeorološkog zavoda, zauzima prvo mjesto u ČR.
Kultura
U Ostavi se nalaze četiri pozorišta. Svake godine, u Ostravi se održava međunarodni festival klasične muzike Janáčkův máj. Godine 2009. Ostrava je podnijela kandidaturu za Evropski glavni grad kulture 2015. godine, ali tu titulu stekao Plzeň, također grad u Češkoj.
Zgrada glavne pošte u Sarajevu
mini|desno|300px|Zgrada glavne pošte Zgrada glavne pošte u Sarajevu (pošta Obala) je dovršena i svečano otvorena 1913. godine po projektu Josipa Vancaša. Predstavljaj najmonumentalniji izraz Secesijske arhitekture u Bosni i Hercegovini.
Na zgradi su primijenjena najnaprednija tehnička rješenja sa početka XX stoljeća. Tada je opremljena savremenim instalacijama (centralno grijanje sa toplim zrakom), i povezana željeznicom koja je ulazila u samu zgradu. . Naglasak pročelja i osovine objekta, gradacija volumena i drugi elementi podsjećaju na poštansku štedionicu (Postsparkasse) Otta Wagnera u Beču. U oba primjera, na glavnom pročelju javlja se centralni rizalit horizontalno račlanjen na zonu prizemlja i mezanina, osnovnu ravan etaža i skulpturalno naglašenu atiku, a ritmiziran je sa sedam prozorskih osa od kojih je po jedna krajnja posebno naglašena. Na ulazu su stubovi, kod Wagnera nosivi i dekorativni, kod Vancaša samo dekorativni – nose goluba kao simbola pošte.
Naročito u enterijeru, Vancaš podliježe dekorativnom shvatanju novih arhitektonskih kretanja koje je dominantno u razvoju secesijske arhitekture u Bosni i Hercegovini. . Centralni prostor šalter sale je pokriven rešetkastom željeznom konstrukcijom sa staklenim pokrovom. Cilj je bio prirodno osvjetljenje prostora. Pročelje objekta ima primjese historicizma. Objekat je u potpunosti izgorio 2. maja 1992. godine. Adaptaciju i rekonstrukciju radio je Ferhad Mulabegović do 2001. godine.
NGC 6194
NGC 6194 (također poznat kao MCG 6-36-54 i PGC 58598) je eliptična galaksija koja je udaljena oko 428 miliona sg od Zemlje i nalazi se u sazviježđu Herkul. Najveći prečnik je 1,00 (125 hiljada sg) a najmanji 0,8 uglovnih minuta (100 hiljada sg). Prvo otkriće je napravio John Frederick William Herschel 27. aprila 1827. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Provodno tkivo
thumb|right|250px|Poprečni presjek stabljike [[celera, prikazuje vaskularne snopove, koji uključuju i floem i ksilem.]] thumb|right|250px| Detalj vaskulature [[lista kupine.]] Provodno tkivo ili vaskularno tkivo je složeno vodljivo tkivo, formirano od više vrsta ćelija, koje se nalazi u vaskularnih biljaka. Primarne komponente vasovog tkiva su ksilem i floem. Ta dva tkiva unutra prenose tečnost i hranjive sastojke. Postoje i dva meristema, povezana sa vaskularnim tkivom: vaskularni kambij i plutni kambij. Sva vaskularna tkiva unutar određene biljke zajedno čine njen vaskularni ili provodni  sistem.
Ćelije u provodnom tkivu su obično duge i vitke. Budući da ksilem i floem funkcioniraju u provođenju vode, minerala i hranjivih sastojaka u cijeloj biljci, nije iznenađujuće da bi njihov oblik trebao biti sličan cijevima. Pojedine ćelije iz floema povezane su od kraja do kraja, baš kao što mogu biti i dijelovi cijevi. Kako biljka raste, novo vaskularno tkivo diferencirara se u rastućim vrhovima biljke. Novo tkivo je poravnato s postojećim vaskularnim tkivom, održavajući vezu duž biljke. Vaskularno tkivo u biljkama raspoređeno je u duge, diskretne nizove nazvane vaskularni snopovi. Ovi snopovi uključuju i ksilem i floem, kao i potporne i zaštitne ćelije. Kod stabljika i korije]nja], ksilem se obično nalazi bliže unutrašnjosti stabljike, s floemom prema vanjskoj strani stabljike. U stabljikama nekih [[dikotiledona u redu Asterales, može se nalaziti i floem koji se nalazi unutar  ksilema.
Između ksilema i floema nalazi se meristem nazvan vaskularni kambij. Ovo tkivo se odvaja od ćelija koje će postati dodatni ksilem i floem. Taj rast povećava opseg biljke, a ne njenu dužinu. Sve dok vaskularni kambij nastavi da proizvodi nove ćelije, biljka će i dalje rasti snažnije. U stablašicama i drugim biljkama koje razvijaju drvo, vaskularni kambij omogućava širenje provodnog tkiva, što stvara rast drveeta. Budući da ovaj rast ruši epidermu stabljike, drvenaste biljke takođe imaju plutni kambij koji se razvija među floema. Kambij plute stvara zadebljane ćelije pluta da bi zaštitili površinu biljke i smanjili gubitak vode. I proizvodnja drvetaa i proizvodnja plute oblici su sekundarnog rasta.
U listovima, vaskularni snopovi nalaze se među sunđerastim mezofilom. Ksilem je orijentiran prema aksiksalnoj površini lista (obično gornjoj strani), a floem prema abaksiksalnoj površini lista. To je razlog zašto se Aphidae (biljne uši) obično nalaze na donjoj strani listova, a ne na vrhu, jer floem prenosi šećere koje proizvodi biljka i oni su bliže donjoj površini.
Spisak umjetnika New Age muzike
Ovo je spisak New Age muzičkih umjetnika.
B
mini|desno|200px|Moya Brennan
26. decembar
26. decembar / prosinac (26. 12) jest 360. dan godine po gregorijanskom kalendaru (361. u prestupnoj godini). Do kraja godine ima još 5 dana.
Trihotilomanija
Trihotilomanija (TTM), također poznata kao poremećaj čupanja kose ili kompulzivno čupanje kose, je mentalni poremećaj karakteriziran dugotrajnim nagonom koji rezultira čupanjem vlastite kose i/ili dlaka na ostalim tjelesnim regijama. Javlja se u stepenu koji liči na neke pojave nasljednog gubitka kose. Pritom se može javiti široka sklala pozitivnih osjećanja. Napori da se zaustavi čupanje kose obično ne uspijevaju. Uklanjanje dlaka se može dogoditi na bilo kojoj površini; međutim, najčešće su to glava i oko očiju. Čupanje kose je u tolikoj meri da dovodi do uznemirenosti.
Znaci i simptomi
Trihotilomanija je obično ograničena na jedno ili dvije lokacije, ali može uključivati više mjesta. Skalp je najčešće mjesto čupanja, a slijede obrve, trepavice, lice, ruke i noge. Neka manje uobičajena područja uključuju stidnu oblast, pazuhe, bradu i grudi. Klasična prezentacija je "fratarska ćela", oblik alopecije tjemena i glavene krune. Manje je vjerovatno da će djeca povući s područja osim vlasišta.
Ljudi koji pate od trihotilomanije često čupaju samo jednu po jednu dlaku i ove epizode čupanja mogu trajati satima. Trihotilomanija može preći u stanja slična remisiji u kojima osoba možda neće iskusiti potrebu za "čupanjem" danima, sedmicama, mjesecima, pa čak i godinama.
Osobe s trihotilomanijom imaju dlake različite dužine; neke su izlomljene dlake sa tupim krajevima, neke nove izrasline sa suženim krajevima, neke slomljene dlake na sredini ili neke neravna strništa. Ljuštenje na tjemenu nije prisutno, ukupna gustina kose je normalna, a test čupanja je negativan (dlaka se ne iščupa lahko). Kosa se često čupa ostavljajući neobičan oblik. Osobe s trihotilomanijom mogu biti tajnovite ili sramotne zbog ovakvog ponašanja.
Za neke ljude, trihotilomanija je blag problem, samo frustracija. Ali za mnoge druge, razlog je za stid i neugodnost zbog čupanja kose, što izaziva bolnu izolaciju i rezultira velikom emocijskom uznemirenošću. To ih dovodi  u opasnost od psihijatrijskog poremećaja koji se istovremeno javlja, kao što je poremećaj raspoloženja ili anksioznost. Čupanje kose može dovesti do velike napetosti i napetih odnosa sa članovima porodice i prijateljima. Članovima porodice će možda trebati stručna pomoć u rješavanju ovog problema.
Ostale medicinske komplikacije uključuju infekcije, trajni gubitak kose, ponavljajuće stresne ozljede, sindrom karpusnog tunela i gastrointestinalnu opstrukciju kao posledice trihofagija. U trihofagiji, ljudi s trihotilomanijom također gutaju kosu koju čupaju; u ekstremnim (i rijetkim) slučajevima to može dovesti do kugle dlake (trihobezoar). Rapunzelov sindrom, ekstremni oblik trihobezoara u kojem se "rep" kuglica dlake proteže u crijeva, može biti smrtonosna ako se pogrešno dijagnosticira.
Okruženje je veliki faktor koji utiče na čupanje dlaka. Sjedeće aktivnosti kao što je boravak u opuštenom okruženju pogoduju čupanju dlaka. Uobičajeni primjer sjedilačke aktivnosti koja podstiče čupanje dlaka je ležanje u krevetu dok se pokušava da se odmori ili zaspi. Ekstremni primjer automatske trihotilomanije nalazi se kada se primijeti da neki pacijenti čupaju kosu dok spavaju. Ovo se zove trihotilomanija izolovana spavanjem.
Uzroci
Anksioznost, depresija i opsesivno-kompulzivni poremećaj se češće susreću kod ljudi s trihotilomanijom. Trihotilomanija se u velikoj mjeri preklapa sa posttraumatskim stresnim poremećajem, a neki slučajevi trihotilomanije mogu biti izazvani stresom. Druga škola mišljenja naglašava čupanje kose kao ovisnost ili negativno jačanje, jer je povezano s porastom napetosti prije i olakšanjem nakon toga. Neurokognitivni model — ideja da bazne ganglije imaju ulogu ulogu u formiranju navike i da je čeoni režanj kritičan za normalno suzbijanje ili inhibiciju takvih navika — vidi trihotilomaniju kao poremećaj navika.
Abnormalnosti u kaudatnom jezgru zabilježene su kod OKP-a, ali nema dokaza koji bi podržali da se ove abnormalnosti također mogu povezati s trihotilomanijom. Jedna studija pokazala je da osobe s trihotilomanijom imaju smanjen cerebelumski volumen. Ovi nalazi ukazuju na neke razlike između OKP i trihotilomanije. Postoji nedostatak strukturnih MRI studija o trihotilomaniji. U nekoliko MRI studija koje su bile sprovedene, otkriveno je da ljudi s trihotilomanijom imaju više sive tvari u mozgu od onih koji ne pate od ovog poremećaja.
Vjerovatno je da više gena daje osjetljivost na trihotilomaniju. Jedna studija je identificirala mutacije u genu SLITRK1.
Dijagnoza
Pacijenti se mogu stidjeti ili aktivno pokušavaju prikriti svoje simptome. Ovo može otežati dijagnozu jer simptomi nisu uvijek odmah očigledni ili su namjerno skriveni kako bi se izbjeglo otkrivanje. Ako pacijent prizna da je čupao kosu, dijagnoza nije teška; ako poriču čupanje kose, mora se provesti diferencijalna dijagnoza. Diferencijalna dijagnoza će uključivati procjenu pojava kao što su alopecia areata, nedostatak gvožđa, hipotireoza, tinea capitis, trakasta alopecija, alopecia mucinosa, trovanje talijem i sindrom labavog anagena. Kod trihotilomanije, test čupanja dlake je negativan.
Može uraditi biopsija, koja može biti od pomoći; otkriva traumatizirane folikule dlake s perifolikulskim krvarenjem, fragmentiranu dlakz u dermisu, prazne folikule i deformisane vlasi kose. Tipski se vidi više katagenih (slomljenih) dlaka. Alternativna tehnika za biopsiju, posebno za djecu, je brijanje dijela zahvaćenog područja i promatranje ponovnog rasta normalnih dlačica.
Klasifikacija
Trihotilomanija se može nalaziti na opsesivno-kompulzivnom spektru, također uključuje opsesivno-kompulzivni poremećaj (OCD), tjelesni dismorfni poremećaj (BDD), grizenje noktiju (onihofagija) i ljuštenje kože (dermatilomanija), tipski poremećaj i poremećaj ishrane. Ova stanja mogu imati zajedničke kliničke karakteristike, genetički doprinos i moguće odgovor na liječenje; međutim, razlike između trihotilomanije i OKP su prisutne u simptomima, nervnoj funkciji i kognitivnom profilu. U smislu da je povezana s neodoljivim nagonima za izvođenjem neželjenog ponavljajućeg ponašanja, trihotilomanija je slična nekima od ovih stanja, a stopa trihotilomanije među srodnicima pacijenata sa OKP je slučajno veća nego što se očekivalo. Međutim, uočene su razlike između poremećaja i OKP, uključujući: različite vršne dobi na početku, stope komorbiditeta, spolne razlike, nervnu disfunkciju i kognitivni profil. Kada se pojavi u ranom djetinjstvu, može se smatrati posebnim kliničkim entitetom.
Budući da trihotilomanija može biti prisutna u više starosnih grupa, korisno je u smislu prognoze i liječenja pristupiti trima različitim podgrupama prema dobi: djeca predškolskog uzrasta, predadolescenti do mlađih odraslih osoba i odrasli.
Kod djece predškolskog uzrasta, trihotilomanija se smatra benignom. Za ovu djecu čupanje kose se smatra ili sredstvom istraživanja ili nečim što se radi podsvjesno, slično grizenjuu noktiju i sisanju palca, i gotovo se nikada ne nastavlja u daljnjim dobima.
Trihotilomanija često nije fokusiran čin, već se čupanje kose događa u stanju "nalik transu"; stoga se trihotilomanija dijeli na "automatsko" u odnosu na "fokusirano" čupanje za kosu. Djeca su češće u automatskom ili nesvjesnom podtipu i možda se svjesno ne sjećaju čupanja kose. Druge osobe su možda imale fokusirane ili svjesne rituale povezane s čupanjem kose, uključujući traženje specifičnih tipova dlačica za čupanje, čupanje dok se kosa ne osjeti "baš kako treba" ili kao odgovor na određeni osjećaj. Poznavanje podtipa pomaže u određivanju strategija liječenja.
Liječenje
Liječenje se zasniva na dobi osobe. Većina djece predškolskog uzrasta prerasta stanje ako se liječi konzervativno. Kod mladih odraslih osoba, postavljanje dijagnoze i podizanje svijesti o stanju je važno uvjeravanje za porodicu i pacijenta. Nefarmakološke intervencije, uključujući programe modifikacija ponašanja, mogu se razmotriti; upućivanje psihologu ili psihijatru može se razmotriti kada druge intervencije ne uspiju. Kada trihotilomanija počne u odrasloj dobi, često se povezuje s drugim mentalnim poremećajima, a upućivanje psihologu ili psihijatru na procjenu ili liječenje se smatra najboljim. Čupanje dlaka može nestati kada se liječe druga stanja.
Lijekovi
Uprava za hranu i lijekove Sjedinjenih Američkih Država (FDA) nije odobrila nikakve lijekove za liječenje trihotilomanije.
Lijekovi se mogu koristiti za liječenje trihotilomanije. Liječenje klomipraminom, tricikličnim antidepresivom, pokazalo se u maloj dvostruko slijepoj studiji za poboljšanje simptoma, ali rezultati drugih studija o klomipraminu za liječenje trihotilomanije su nedosljedni. Naltrexone može biti održiv tretman. Fluoxetin i ostali selektivni inhibitor ponovne pohrane serotonina (SSRI) imaju ograničenu korist u liječenju trihotilomanije i često mogu imati značajne nuspojave. Terapija ponašanja pokazala se efikasnijom u poređenju sa fluoksetinom. Malo je istraživanja o efikasnosti bihevioralne terapije u kombinaciji s lijekovima, i nedostaju čvrsti dokazi iz visokokvalitetne studije. Acetilcisteinsko liječenje je proizašlo iz razumijevanja uloge glutamata u regulaciji kontrole impulsa.
Različiti lijekovi, ovisno o pojedincu, mogu povećati učestalost čupanja kose.
Uređaji
Tehnologija se može koristiti za povećanje treninga preokretanja navika ili terapije ponašanja. Postoji nekoliko mobilnih aplikacija koje pomažu u evidentiranju ponašanja i fokusiranju na strategije liječenja. Postoje i nosivi uređaji koji prate položaj ruku korisnika. Oni proizvode zvučna ili vibrirajuća obavještenja tako da korisnici mogu pratiti stope ovih događaja tokom vremena.
Prognoza
Kada se pojavi u ranom djetinjstvu (prije pete godine života), stanje je obično samoograničavajuće i nije potrebna intervencija. Kod odraslih, početak trihotilomanije može biti sekundarni, zbog osnovnih psihijatrijskih poremećaja, a simptomi su općenito dugotrajniji.
Sekundarne infekcije mogu nastati zbog čupanja i češanja, ali druge komplikacije su rijetke. Osobe sa trihotilomanijom često smatraju da grupe podrške pomažu u životu i prevladavanju poremećaja.
Epidemiologija
Iako do 2009. godine nije provedena široke populacije epidemiološke studije, procjenjuje se da je prevalencija trihotilomanije između 0,6% i 4,0% ukupnog broja populaciju. Sa stopom prevalencije od 1%, 2,5 miliona ljudi u SAD-u može imati trihotilomaniju u nekom dijelu tokom svog života.
Trihotilomanija se dijagnosticira u svim starosnim grupama; početak je češći u predadolescenciji i mlađoj odrasloj dobi, sa srednjom dobi početka između devet i 13 godina, i primjetnim vrhuncm na 12–13 godina. Među djecom predškolskog uzrasta, spolovi su podjednako zastupljeni; čini se da među preadolescentima u odnosu na mlade odrasle osobe prevladavaju žene, sa između 70% i 93% pacijenata ženskog spola. Među odraslima, žene obično brojčano nadmašuju muškarce za 3:1.
Automatsko čupanje javlja se kod otprilike tri četvrtine odraslih pacijenata s trihotilomanijom.
Milna (Hrvatska)
mini|280px|Milna, rimokatolička crkva Milna je naseljeno mjesto i općina u Hrvatskoj, na ostrvu Braču, u Splitsko-dalmatinskoj županiji.
Historija
Do teritorijalne reorganizacije u Hrvatskoj nalazila se u sastavu stare općine Brač.
Stanovništvo
Na popisu stanovništva 2021. godine, općina Milna je imala 931 stanovnika, od čega u samoj Milni 775.
Općina Milna
Napomena: Nastala iz stare općine Brač.
Milna (naseljeno mjesto)
Napomena: ''U 1921. sadrži podatke za naselja Bobovišća i Ložišća. Na popisu 2021. smanjeno izdvajanjem dijela naselja koje je proglašeno za novo samostalno naselje Podhume za koje sadrži podatke od 1857. do 2011.''
Popis 1991.
Na popisu stanovništva 1991. godine, naseljeno mjesto Milna je imalo 875 stanovnika, sljedećeg nacionalnog sastava:
Međunarodni dan obrazovanja
Međunarodni dan obrazovanja godišnji je međunarodni dan koji se obilježava 24. januara i posvećen je obrazovanju. Dana 3. decembra 2018, Generalna skupština Ujedinjenih nacija usvojila je rezoluciju kojom je 24. januar proglašen Međunarodnim danom obrazovanja, u znak jačanja uloge koju obrazovanje ima za uspostavljanje globalnog mira, razvoja i napretka. Svrha obeležavanja dana posvećenog obrazovanju na međunarodnom nivou je usmeravanje pažnje vladama i narodima na dostupnost obrazovanja kao sredstvo za izlazak iz siromaštva.
Marketing
Američko udruženje za marketing prihvatilo je kao zvaničnu definiciju, da je marketing proces planiranja i sprovođenja koncepcija cijena, promocije i distribucije ideja, roba i usluga, da bi se kreirala razmjena koja zadovoljava potrebe pojedinca i organizacija. Marketing laički najčešće povezujemo za reklame, iako je on daleko složeniji i kompleksniji. Može se reći da su reklame samo vrh ledenog brijega marketinških aktivnosti. U pitanju je kovanica anglosaksonskog porijekla. Etimološko značenje riječi marketing je "stavljanje na tržište".
Marketing znači tržišnost, odnosno istraživanje i ispitivanje tržišta.
Na početku 21. stoljeća nove tehnologije i ekonomski i društveni progres promijenili su navike i očekivanja potrošača i njihovih preferencija, a istovremeno izmijenili strategije kompanija za uspjeh. Globalizacija tržišta ima snažan uticaj na savremeni marketing, zbog čega se danas sinonimski naziva i globalni marketing.
4P
Inače u literaturi poznatiji kao 4P - Product, Price, Promotion, Place, marketing miks pokušava da nađe onaj međusobni odnos instrumenata, koji će uticati na kupca da prihvati baš njihov proizvod. Naravno, u centralnom dijelu marketinga nalazi se potrošač, on je meta marketing miksa, za njegovo povjerenje i lojalnost, bore se mnogobrojni konkurenti na tržištu.
AIDA
Marketing se može predstaviti kroz proces od četiri koraka, koji počinje analizom i definisanjem "univerzuma" potencijalnih korisnika ili kupaca. Poslije prve faze marketinškog procesa slijedi proces skretanja pažnje (en: Attention, Awareness) korisnika koji su spremni na kupovinu, iz "univerzuma" ciljane populacije. U trećoj fazi sistemski se utiče na potencijalne korisnike da se zainteresuju (en: Interest) i prihvate (želja - en: Desire) postojeće koncepte ili ponude, koje su kreirane na osnovu marketinških aktivnosti organizacije. Konačno, uspijeh prethodne tri faze trebalo bi da dovede do prelaska potencijalnih kupaca u "prave" kupce (en: actual buyers) putem aktivnosti koje se sprovode da bi potencijalni korisnici obavili željenu akciju (en: desired action) - kupovina, poziv, skidanje dokumenata (en: download), pretplata, članstvo, prodaja itd.
Predstavljeni proces od četiri koraka (PIŽA - pažnja, interesovanje, želja, akcija; en: AIDA - Attention, Interest, Desire, Action), koji se obično odnosi na početak marketinškog procesa za neki proizvod, uslugu ili organizaciju. Većina aktuelnih marketinških procesa u organizacijama odnosi se na zadatak zadržavanja stalnih klijenata kroz aktivnosti kreiranja odnosa s klijentima, poboljšanje korisničkog servisa, bolje predstavljanje prednosti proizvoda i usluga itd.
Josip I, car Svetog Rimskog Carstva
Josip je bio najstariji sin cara Leopolda I i njegove treće supruge, Eleonore Magdalene Nojburške.
Vladavina
Godine 1787. postao je kralj Ugarske, a tri godine kasnije i kralj Njemačke.
Jedino ratno iskustvo imao je 1702. godine, tokom Rata za špansko naslijeđe. Oca je naslijedio tri godine kasnije. Tokom njegove vladavine Sveto Rimsko Carstvo, pod vodstvom princa Eugena Savojskog, je pobjeđivalo vojsku francuskog kralja Luja XIV. U Ugarskoj je imao sukobe s Franjom II Rákóczijem. Zahvaljujući svom vlastitom autoritetu uspio je ugušiti pobune u Ugarskoj i osnažiti kraljevsku vlast.
Karl Malone
Karl Anthony Malone bivši je američki košarkaš. S visinom od 206 cm igrao je na poziciji krilnog centra.
Josip I, car Svetog Rimskog Carstva
Vladavina
Poništio je neke odluke svoga oca i borio se uporno za ono što je smatrao da mu pripada. Papi je dao do znanja da je nezavisan i da ne može uticati na njega, a prema Isusovcima je bio neprijateljski nastrojen, za razliku od svog oca. Volio je umjetnost i muziku, kao i većina članova svoje porodice. Nastavio je očeve pokušaje da osigura nasljeđivanje habsburških zemalja u slučaju izumiranja dinastije.
Umro je od boginja u 32. godini života. Kako ga nije nadživio nijedan sin, naslijedio ga je brat, Karlo VI, car Svetog Rimskog Carstva.
Brak i potomstvo
Godine 1699. oženio je Vilmu Amaliju od Braunschweig-Calenberga, kćerku vojvode Ivana Fridrika of Braunschweig-Calenberga. S njom je imao troje djece:
Karl Malone
NBA karijera
Na NBA draftu 1985. kao 13. pik izabrao ga je Utah Jazz, u kojem je proveo 18 sezona i sa Johnom Stocktonom činio pokretačku snagu ekipe. Igrajući za Jazz dvaput je osvojio nagradu za najkorisnijeg igrača lige, a 14 puta biran je u NBA All-Star ekipu. Njegov dres sa brojem 32 povučen je iz upotrebe. Budući da je bio u godinama i bez osvojene NBA titule, 2003. odlučio je potpisati ugovor s Los Angeles Lakersima. Ipak, Lakersi su izgubili u NBA finalu 2004. od Detroit Pistonsa, nakon čega se Malone odlučio oprostiti od aktivnog bavljenja košarkom uprkos brojnim ponudama za nastavak karijere.
Siret (rijeka)
Siret je rijeka koja izvire u Karpatima, u sjevernom dijelu historijske regije Bukovine u Ukrajini. Uglavnom teče prema jugu, manjim dijelom kroz Ukrajinu a ostatkom toka kroz Rumuniju gdje se kod grada Galațija uliva u Dunav. Dužine je 647 km, od čega je 559 km toka kroz Rumuniju a ostatak kroz Ukrajinu. Površina sliva iznosi 44.811 km2 od čega je 42.890 km2 u Rumuniji. Prosječan protok je 250 m3.
Karl Malone
NBA karijera
Sa 36.928 poena nalazi se na drugom mjestu liste najboljih strijelaca NBA lige svih vremena (ispred njega je Kareem Abdul-Jabbar), a vodeći je po broju izvedenih i pogođenih slobodnih bacanja.
Siret (rijeka)
Gradovi i naselja
Tokom svog toka rijeka Siret protiče kroz mnoge gradove i naselja a neka od njih su (poredano od izvora ka ušću): Berehomet, Storozhynets, Siret, Grămești, Zvoriștea, Liteni, Dolhasca, Pașcani, Stolniceni-Prăjescu, Roman, Bacău, Adjud, Mărășești, Galați.
Pritoke
Slijedeće rijeke su pritoke Sireta (od izvora ka ušću):
Desne: Malyi Seret, Găvan, Negostina, Pârâul Mare, Verehia, Baranca, Leahu, Hănțești, Grigorești, Sălăgeni, Suceava, Șomuzul Mic, Șomuzul Mare, Probota, Conțeasca, Ruja, Valea Părului, Podul Turcului (ili Draga), Tămășeni, Moldova, Valea Neagră, Turbata, Bistrița, Cleja, Răcăciuni, Orbeni, Valea Seacă, Botohan, Fântânele, Conțești, Trotuș, Valea Boului, Carecna, Zăbrăuț, Șușița, Gârla Morilor, Putna, Leica, Râmnicul Sărat i Buzău.
Dr. Dre
Biografija
Dr. Dre je postao internacionalno poznat nakon što je sa Suge Knightom 1992. osnovao Death Row Records. Te iste godine je izdao za Death Row Records svoj prvi solo cd The Chronic. Ovaj cd je internacionalno prodat u tri miliona primjeraka. Za single "Let Me Ride" dobio je Grammy 1993. Prije svoje solo karijere, krajem 80-ih i početkom 90-ih, bio je dio grupe N.W.A. Nakon svađe s ostalima odlučio je nastaviti karijeru bez njih.
Osim toga što je reper, postao je poznat kao producent za druge rappere. Poznati rapperi za koje je on producirao muziku su Warren G, Snoop Dogg, Tupac, Eminem, Eve, 50 Cent, Xzibit i The Game.
George Armstrong Custer
mini|desno|George Armstrong Custer George Armstrong Custer (5. decembar 1839 - 25. juni 1876) bio je američki oficir i zapovjednik konjice tokom Američkog građanskog rata i ratova s Indijancima.
Tokom Građanskog rata borio se na strani Unije (Sjever) gdje se istakao u bici kod Gettysburga 1863, a najpoznatiji je kao jedan od glavnih aktera u bici na Little Bighornu 1876, gdje se američka konjica sukobila s ujedinjenim indijanskim plemenima Sijuksa, Arapaha i Čejena pod vodstvom poglavice Bika Koji Sjedi, gdje je i poginuo.
NGC 4782
NGC 4782 (također poznat kao MCG -2-33-50 i PGC 43924) je eliptična galaksija koja je udaljena oko 213 miliona sg od Zemlje i nalazi se u sazviježđu Gavran. Najveći prečnik je 1,80 (111 hiljada sg) a najmanji 1,7 uglovnih minuta (105 hiljada sg). Prvo otkriće je napravio John Frederick William Herschel 27. marta 1786. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Citokineza
Citokineza (starogrčki: κύτος – kytos = šupljina, latinska izvedenica cyto- = ćelijsko + κίνησις – kínesis = kretanje) jest dio diobe ćelije, procesa tokom kojeg se citoplazma jedne eukariotske ćelije dijeli u dvije kćeri ćelije. Podjela odvija se tokom kasnih stadija podjele jedra u mitozi i mejozi. Tokom citokineze diobeni aparat, podjeli i transportira udvostručene hromatide u citoplazmi, razdvajajućih tako kćeri ćelija. To omogućava da broj hromosoma u hromosomskoj garnituri održavaju stabilnost u nizu uzastopnih generacija; izuzetak su slučajevi kada kćeri ćelije budu funkcionalne kopije roditeljske ćelije. Nakon završetka telofaze i citokineze, svaka nova ćelija ulazi u interfazu ćelijskog ciklusa.
Zemljotres u Sečuanu 2008.
'''Zemljotres u Sečuanu 2008. godine''' desio se u državi Wenchuan, provincija Sečuan, Kina u 14:28:04 po lokalnom vremenu (06:28:04 GMT) dana 12. maja 2008. godine. Prema državanom seizmološkom birou Kine i geološkog instituta SAD, potres je ima jačinu od 7,9 Mw, a epicentar je bio 90 kilometara (55 milja) zapadno-sjevernozapadno od Čengdua, glavnog grada Sichuana. Potres se osjetio i u Pekingu i Shanghaiu, kao i u Pakistanu, Tajlandu, Burmi i Vijetnamu.
Citokineza
Posebne funkcije zahtijevaju različite odstupanja od procesa simetrične citokineze; naprimjer, u oogenezi kod životinja, jajna ćelija uzima gotovo svu citoplazmu i organele. To ostavlja vrlo malo materijala za polarno tijelo, koje u većini vrsta ugiba bez funkcije, iako kod drugih vrsta ima razne specijalne funkcije.
Drugi oblik mitoze javlja se u tkivima kao što su jetra i skeletni mišići; tu izostaje citokineza, čime nastaju multijedarne ćelije. Biljna citokineza razlikuje se od životinjske, dijelom zbog krutosti zidova biljnih ćelija. Umjesto da formiranjaju rascjepnu brazdu, kao što se razvija između životinjskih ćelija kćeri, u citoplazmi se razvija razdvajajuća struktura poznata kao ćelijska ploča i urasta u novi, dvostruki ćelijski zid između biljnih kćerki ćelija.
Zemljotres u Sečuanu 2008.
Šteta
Svi autoputevi u Wenchuanu su oštećeni, što je dovelo do kašnjenja spasilačnih trupa. U gradu Shifang, urušavanje dvije hemijske tvornice doveo je do curenja oko oko 80 tona tečnog amonijaka, te sa stotinama ljudi zarobljenim u ruševinama tvornica.
Žrtve
Potres je uzrokovao smrt 16.200 ljudi u proviniciji Sečuan, sudeći prema informacijama od 16:10 GMT dana 14. maja 2008. godine, ali ovaj broj se može i povećavati kako više izvještaja pristiže. U Chongqingu, 5 učenika je proglašeno mrtvima, 20 ih je zakopano u ruševinamna, a više od 100 je povrijeđeno kada se urušila jedna osnovna škola.
Prema Xinhua press-u, broj smrtno stradalih i povrijeđenih povaćavao se jako brzo. Broj mrtvih povećao se sa manje od 200 do 8.533 prema službenim izjavama.
Citokineza
Citokineza u velikoj mjeri podsjeća na prokariotski proces binarne diobe, ali se, zbog razlika između prokariota i eukariota, ćelijske strukture, funkcije i mehanizmi međusobno razlikuju. Naprimjer, bakterijska ćelija ima samo jedan hromosom u obliku zatvorenog prstena, za razliku od linearnih, obično više, kod eukariota. U vezi s tim, bakterijski konstrukt, u ćelijskoj diobi, nema mitozno vreteno. Također, dupliranje prokariotske DNK odvija se tokom stvarnog razdvajanja hromosoma; mitozna duplikacija odvija se tokom interfaze, aprije početka mitoze, iako se kćeri hromatide ne odvajajaju u potpunosti prije anafaze.
Citokineza životinjske ćelije počinje ubrzo nakon početka odvajanje sestrinskih hromatida u anafazi mitoze. Proces se može podijeliti na sljedeće različite korake:
Ctokineza biljnih ćelija, zbog prisustva ćelijskog zida, znatno se razlikuje od one u životinjskim ćelijama, jer umjesto formiranja kontraktilnog prstena, ćelija gradi ćelijsku ploču u sredini ćelije. Faze formiranja ćelijske ploče uključuju:
Fragmoplast je sastavljen od ostataka mitotskog vretena, koje služi za prijenos vezikula do srednje zone fragmoplasta. Te vezikule sadrže lipide, proteine i ugljikojhidrate, neophodne za formiranje novih ćelijskih zidova. Elektronskotomografske studije identificirale su da je izvor tih vezikula u Golgijevom aparatu.
Tok citokineze
Citokineza mora biti vremenski kontrolirana, kako bi se osiguralo da se javlja tek nakon što se sestrinske hromatide odvoje tokom normalne proliferativne ćelijske diobe u anafazi. Da bi se to postiglo, mnoge komponente citokineze su visoko regulirane, a da bi se osigurala mogućnost obavljanja određene funkcije samo u određenoj fazi ćelijskog ciklusa. Citokineza se događa tek nakon što se APC veže sa CDC20. To omogućava da odvajanje hromosoma i miozin djeluju istovremeno.
Nakon citokineza, mikrotubule bez kinetohora reorganizaciju se i nestaju u novom citoskeletu kako se ćelijski ciklus vraća u interfazu; vidi ćelijski ciklus.
Bobovišća
Bobovišća su naseljeno mjesto u sastavu općine Milna, na ostrvu Braču, Splitsko-dalmatinska županija, Republika Hrvatska.
Stanovništvo
Na popisu stanovništva 2021. godine, Bobovišća su imala 15 stanovnika.
Napomena: ''Do 1981. iskazivano pod imenom Bobovišće. U 1869. sadrži podatke za naselje Ložišća, a u 1921. podaci su sadržani u naselju Milna. Na popisu 2021. smanjeno izdvajanjem dijela naselja koji je proglašen za novo samostalno naselje Bobovišća na moru za koje sadrži podatke od 1857. do 2011.''
Popis 1991.
Na popisu stanovništva 1991. godine, naseljeno mjesto Bobovišća je imalo 62 stanovnika, sljedećeg nacionalnog sastava:
Haris Medunjanin
Haris Medunjanin (rođen 8. marta 1985. godine) je bosanskohercegovački fudbaler i bivši član bosanskohercegovačke nogometne reprezentacije. Trenutno nastupa za izraelski klub Maccabi Tel Aviv na poziciji srednjeg veznog.
AZ Alkmaar
Medunjanin je svoju fudbalsku karijeru počeo u omladinskim pogonima Swift Atletieka, AFC'34, te AZ Alkmaara. Za prvi tim AZ Alkmaara u holandskoj ligi debitovao je 20. februara 2005. godine, međutim nije dobijao puno prilika da se pokaže u naredne tri godine koje je proveo u AZ-u. U sezoni 2006/07. bio je posuđen Sparti iz Rotterdama.
Valladolid
U augustu 2008. godine prelazi u španski klub Real Valladolid. U prvoj sezoni u klubu uglavnom je dobivao priliku da igra ulazeći sa klupe. U sezoni 2009/10. postiže pet golova u La Ligi uglavnom ulazeći u igru sa klupe. Na kraju sezone, Valladolid ispada u drugu špansku ligu, a Medunjanin se odlučuje na napuštanje kluba.
Maccabi Tel Aviv
U junu 2010. godine, Medunjanin za 1,8 miliona eura prelazi u izraelski klub Maccabi Tel Aviv. Za Maccabi je debitovao 15. jula 2010. godine u UEFA Evropskoj ligi protiv FK Mogrena, kada je postigao i svoj prvi gol za klub.
Deportivo
U augustu 2014. godine, Medunjanin ponovo mijenja sredinu i kao slobodan igrač prelazi u španski klub Deportivo La Coruna. U sezoni i pol u Deportivu bilježi oko 25 nastupa i postiže dva gola. Međutim, u januaru 2016. godine tokom zimskog prelaznog roka, tadašnji trener Deportiva, dopušta Medunjaninu da potraži novi klub stavljajući mu jasno do znanja da je višak u klubu.
Maccabi Tel Aviv
Po drugi put u svojoj karijeri, Medunjanin prelazi u Maccabi Tel Aviv u januaru 2016. godine nakon sporazumnog raskida ugovora sa Deportivom.
NGC 1768
NGC 1768 (također poznat kao ESO 56-SC32) je otvoreno zvjezdano jato i nalazi se u sazviježđu Zlatna riba. Prvo otkriće je napravio James Dunlop 3. oktobra 1826. godine.
Haris Medunjanin
Reprezentacija
Međutim 2009. godine izjavio je da ima želju da zaigra za fudbalsku reprezentaciju Bosne i Hercegovine. U oktobru 2009. godine, tadašnji selektor BIH, Miroslav "Ćiro" Blažević, uvrstio ga je na spisak za utakmice baraža protiv reprezentacije Portugala za odlazak na Svjetsko prvenstvo 2010. godine u Južnoafričku Republiku. Debitovao je u drugoj utakmici baraža u Zenici 18. novembra 2009. godine, kao starter u porazu od Portugala 1-0. Prvi gol u dresu reprezentacije postigao je u prijateljskoj utakmici protiv reprezentacije Slovačke u novembru 2010. godine.
NGC 1768
Najbliži NGC/IC objekti
Sljedeći spisak sadrži deset najbližih NGC/IC objekata.
KRS-One
KRS One je nadimak (Knowledge Reigns Supreme Over Nearly Everybody) Lawrenca Krisna Parkera. Za vrijeme njegove karijere je isto imao nadimke Kris Parker, The Blastmaster i The Teacha.
Haris Medunjanin
Reprezentacija
U junu 2014. godine, Medunjanin biva uvršten na spisak igrača BIH za Svjetsko prvenstvo u Brazilu. Svoj debi na Svjetskom prvenstvu ostvaruje u utakmici prvog kola protiv selekcije Argentine koju BIH gubi rezultatom 2-1.
KRS-One
On je rapper iz Bronxa, New York. Mladi Kris Parker je primio prvi put svoj najpoznatiji nadimak dok je pravio graffiti u Bronxu. Potpisivao se je sa KRIS-one što je kasnije postalo KRS-1 ili KRS-ONE.
Haris Medunjanin
Reprezentacija
U oktobru 2015. godine, Medunjanin postiže dva veoma bitna gola protiv Kipra utakmici kvalifikacija za UEFA EURO 2016., kada BIH pobijeđuje rezultatom 3-2 i osigurava baraž.
Klubovi
''Ažurirano: 18. augusta 2016.''
Reprezentacija
Nastupi za reprezentaciju
''Ažurirano: 7. 9. 2016.''
Golovi za reprezentaciju
Porodica
Tokom rata u Bosni i Hercegovini, u dobi od sedam godina odlazi iz opkoljenog Sarajeva sa majkom i sestrom u Holandiju, dok mu je otac ostao, te kasnije poginuo u odbrani grada Sarajeva. Medunjanin pored pasoša BIH, posjeduje i pasoš Holandije.
Bjelovar
280px|mini|Bjelovar, rimokatolička katedrala Bjelovar je grad u Hrvatskoj i sjedište Bjelovarsko-bilogorske županije.
Historija
Do teritorijalne reorganizacije u Hrvatskoj nalazio se u sastavu stare općine Bjelovar.
Stanovništvo
Na popisu stanovništva 2011. godine, grad Bjelovar je imao 40.276 stanovnika, od čega u samom Bjelovaru 27.024.
Grad Bjelovar
Napomena: Nastao iz stare općine Bjelovar.
Bjelovar (naseljeno mjesto)
Napomena: ''U 1981. povećano pripajanjem dijela područja naselja Novoseljani. Od 1857. do 1961. dio podataka sadržan je u naselju Novoseljani.''
Svjetsko prvenstvo u alpskom skijanju 2023 – superkombinacija (žene)
Takmičenje skijašica u alpskoj kombinaciji na Svjetskom prvenstvu 2023. održano je 6. februara na stazi Roc de Fer u Méribelu.
Rezultati
Superveleslalom je počeo u 11 sati, a slalom u 14:30.